wickkiey/tamil-wikipedia-chunked huggingface dataset:
# இளங்கோவன் (திரைக்கதை எழுத்தாளர்)

## திரைப்பட உலகில்

1937இல் தியாகராஜ பாகவதர் நடித்த அம்பிகாபதி படத்துக்கு உரையாடல் எழுத வாய்ப்பு தணிகாச்சலத்துக்கு வந்ததையடுத்து. அதையடுத்து அப்படத்துக்கு முதன் முதலாக உரையாடல் எழுதினார். அவரது இலக்கிய நயமிக்க உரையாடல் மிகப்புகழ்வாய்ந்ததாக மாறியது. குறிப்பாக 1942இல் அவர் கண்ணகி படத்தில் கண்ணகி பாண்டியனின் அரசவையில் வழக்குரைக்கும் காட்சிக்கு அவர் எழுதிய வசனங்கள் சிகரத்தைத் தொட்டதாக பாராட்டுகளைப்பெற்றார். கா. ந. அண்ணாதுரை, மு. கருணாநிதி ஆகியோர் திரைப்படங்களுக்கு உரையாடல் எழுத வந்தபிறகு, இளங்கோவனின் திரைப்பட வாழ்வு சரிவுக்கு உள்ளானது. இவர் தன் இறுதிக் காலத்தின் பொருளாதார்ரீதியாக நலிவுற்றார். இவர் சுமார் 30 படங்களுக்கு உரையாடல் எழுதியுள்ளார். 1961 இல் இவருக்கு தமிழக அரசு கலைமாமணி விருதை அளித்தது.
# இளங்கோவன் (திரைக்கதை எழுத்தாளர்)

## உரையாடல் எழுதிய படங்கள்

- அம்பிகாபதி (1937)
- திருநீலகண்டர் (1939)
- அசோக்குமார் (1941)
- அலிபாபாவும் நாற்பது திருடர்களும் (1941)
- கதம்பம் (1941)
- கண்ணகி (1942)
- சிவகவி (1943)
- ஹரிதாஸ் (1944)
- வால்மீகி (1946)
- குண்டலகேசி (1947)
- பவளக்கொடி (1949)
- ஏழை படும் பாடு (1950)
- பாரிஜாதம் (1950)
- சுதர்சனம் (எஸ்.ஏ. சாமியுடன் இணைந்து, 1951)
- காஞ்சனா (1952)
- பொன்னி (எஸ்.ஏ. சாமியுடன் இணைந்து, 1953)
- வேலைக்காரி மகள் (1953)
- ஜெனோவா (1953)
- டாக்டர் சாவித்திரி (ஏ. கே. வேலன், ஆச்சார்யாவுடன் இணைந்து 1955)
- ஆசை (1956)
- சக்கரவர்த்தி திருமகள் (1957)
# இளங்கோவன் (திரைக்கதை எழுத்தாளர்)

## திரைக்கதை உரையாடல் எழுதியவை

- தமிழறியும் பெருமாள் (1942)
# இளங்கோவன் (திரைக்கதை எழுத்தாளர்)

## கதை உரையாடல்

- மஹாமாயா (1944)
- கன்னிகா (1947)
- தெய்வ நீதி (1947)
- கோகுலதாசி (1948)
- இன்பவல்லி (1949)
- வனசுந்தரி (1951)
- புது வாழ்வு (1957)
- ராஜராஜன் (1957)
# இளங்கோவன் (திரைக்கதை எழுத்தாளர்)

## தயாரித்த திரைப்படம்

- மானம் காத்த மனைவி
# 1480

**1480** (**MCDLXXX**) பழைய யூலியன் நாட்காட்டியில் சனிக்கிழமை ஆரம்பமான ஒரு நெட்டாண்டாகும்.
# 1480

## நிகழ்வுகள்

- மார்ச் 6 &ndash; டொலெடோ உடன்பாடு: எசுப்பானியாவின் பெர்டினண்டும், இசபெல்லாவும் போர்த்துக்கீச அபொன்சோ கைப்பற்றிய ஆப்பிரிக்கப் பகுதிகளை அங்கீகரித்தனர். பதிலாக கேனரி தீவுகள் எசுப்பானியாவுக்குக் கொடுக்கப்பட்டது.
- சூலை 28 &ndash; இரண்டாம் முகமது ரோட்சைக் கைப்பற்றும் முயற்சியில் தோல்வியடைந்தான்.
- சூலை 28 &ndash; உதுமானிய இராணுவம் இத்தாலியின் ஒத்திராந்தோவை வந்தடைந்தது. அவர்களை விரட்ட திருத்தந்தை நான்காம் சிக்சுடசு சிலுவைப் போரை அறிவித்தார்.
- ஆகத்து 14 &ndash; இத்தாலியின் தெற்கே ஒத்ராந்தோ நகரில் இசுலாமுக்கு மதம் மாற மறுத்த 800 கிறித்தவர்கள் உதுமானியர்களால் கழுத்து துண்டிக்கப்பட்டுக் கொலை செய்யப்பட்டனர். இந்த ஒத்ராந்தோ மறைசாட்சிகள் 2013-இல் திருச்சபையினால் புனிதர்களாக அறிவிக்கப்பட்டனர்.
- செப்டம்பர் 27 &ndash; பெர்டினண்டும் முதலாம் இசபெல்லாவும் எசுப்பானிய திரிபுக் கொள்கை விசாரணையை ஆரம்பித்தனர்.
- அக்டோபர் &ndash; உக்ரா ஆற்றில் பெரிய நிலைப்பாடு: தங்க நாடோடிக் கூட்டத்திலிருந்து மாஸ்கோவில் சுதந்திரமாகச் செயல்பட ஆரம்பித்தது. *விளாதிமிரின் தியோதோகோசின்* திருவோவியம் மாஸ்கோவைக் காப்பாற்றியதாக நம்பப்பட்டது.
- அலெக்சாந்திரியாவின் கலங்கரை விளக்கத்தின் கடைசி எச்சங்களும் காணாமல் போயின.
- இலங்கையில் ஏழாம் பராக்கிரமபாகுவின் ஆட்சி.
# 1480

## பிறப்புகள்

- ஏப்ரல் 27 &ndash; பெர்டினென்ட் மகலன், போர்த்துக்கீச மாலுமி, நாடுகாண் பயணி (இ. 1521)
# தம்நார் குகைகள்

**தம்நார் குகைகள்** (**Dhamnar Caves**) இந்தியாவின் மத்தியப் பிரதேசம் மாநிலத்தின் மண்டசௌர் மாவட்டத்திலுள்ள தம்நார் கிராமத்தில் உள்ள மலையில் அமைந்துள்ளது.  
இங்கு கிபி ஏழாம் நூற்றாண்டில் 51 குடைவரைகளில் பௌத்த தூபிகள், சைத்தியங்கள், விகாரைகள் நிறுவப்பட்டது. இக்குடைவரையில் கௌதம புத்தரின் அமர்ந்த நிலை மற்றும் உறங்கும் நிலையில் சிற்பங்கள் நிறுவப்பட்டுள்ளது.
# தம்நார் குகைகள்

## இதனையும் காண்க

- பசுபதிநாதர் கோயில்
- தர்மராஜேஸ்வரர் குடைவரைக் கோயில்
- இந்தியக் குடைவரைக் கோயில்கள்
# ஈரிணைய-அமைல் அசிட்டேட்டு

**ஈரிணைய-அமைல் அசிட்டேட்டு** *(sec-Amyl acetate)* என்பது C<sub>7</sub>H<sub>14</sub>O<sub>2</sub> என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மம் மற்றும் ஓர் எசுத்தர் ஆகும். ஈரிணைய அமைல் ஆல்ககால் எனப்படும் 2-பென்டனாலை அசிட்டிக் அமிலத்துடன் சேர்த்து எசுத்தராக்கல் வினைக்கு உட்படுத்தி ஈரிணைய-அமைல் அசிட்டேட்டு உருவாக்கப்படுகிறது . நைட்ரேட்டுகள், வலிமையான ஆக்சிசனேற்றிகள், காரங்கள் மற்றும் அமிலங்களுடன் இது வினைபுரிகிறது .
# மாங்கனீசு(II) அசிட்டேட்டு

**மாங்கனீசு(II) அசிட்டேட்டு** *(Manganese(II)acetate)* என்பது Mn(CH<sub>3</sub>CO<sub>2</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மத்தின் நீரேற்றுகள் Mn(CH3CO2)2.(H2O)n என்ற பொதுவாய்ப்பாட்டுடன் காணப்படுகின்றன. இங்குள்ள n = 0, 2, 4. என்ற எண்களைக் குறிக்கிறது. ஒரு வினையூக்கியாகவும் உரமாகவும் இது பயன்படுத்தப்படுகிறது.
# மாங்கனீசு(II) அசிட்டேட்டு

## தயாரிப்பு

மாங்கனீசு(II,III) ஆக்சைடு அல்லது மாங்கனீசு(II) கார்பனேட்டு போன்ற சேர்மங்களில் ஒன்றை அசிட்டிக் அமிலத்துடன் சேர்த்து சூடுபடுத்தி மாங்கனீசு(II) அசிட்டேட்டு தயாரிக்கப்படுகிறது :
</ref>  
:MnCO<sub>3</sub> + 2 CH<sub>3</sub>CO<sub>2</sub>H → Mn(CH<sub>3</sub>CO<sub>2</sub>)<sub>2</sub> + CO<sub>2</sub> + H<sub>2</sub>O.
# மாங்கனீசு(II) அசிட்டேட்டு

## கட்டமைப்பு

நீரற்ற மாங்கனீசு(II) அசிட்டேட்டும் இருநீரேற்று மாங்கனீசு(II) அசிட்டேட்டும் (Mn(CH3CO2)2.2H2O) ஒருங்கிணைவுப் பலபடிகளாகும். இருநீரேற்று வடிவம் எக்சு கதிர் படிகவியல் ஆய்வு மூலம் வரையறுக்கப்பட்டுள்ளது. ஒவ்வொரு மாங்கனீசு(II) மையமும் ஆறு ஆக்சிசன் மையங்களால் சூழப்பட்டுள்ளது. இந்த ஆக்சிசன் மையங்கள் நீர் ஈந்தணைவிகளாலும் அசிட்டேட்டுகளாலும் வழங்கப்படுகின்றன.
# மாங்கனீசு(II) சல்பைடு

**மாங்கனீசு(II) சல்பைடு** *(Manganese(II) sulfide)* என்பது MnS என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மாங்கனீசு, கந்தகம் ஆகிய தனிமங்கள் சேர்ந்து இச்சேர்மம் உருவாகிறது. இயற்கையில் இச்சேர்மம் அல்பான்டைட்டு (சம அளவு), ராம்பர்கைட்டு (அறுகோணம்) போன்ற கனிமங்களாகக் காணப்படுகிறது. சமீபத்தில் பிரௌனெய்ட்டு என்ற கனிமத்திலும் காணப்படுவதாக கூறப்படுகிறது. இக்கனிமம் இசுபாலரைட்டு வகை கனிமத்துடன் சம அளவு கொண்டதாகவும், மிகவும் அரிய வகை கனிமமாகவும், விண்கற்களில் மட்டுமே காணப்படுகின்ற கனிமமாகவும் கருதப்படுகிறது .
# மாங்கனீசு(II) சல்பைடு

## தயாரிப்பு

மாங்கனீசு(II) குளோரைடு போன்ற மாங்கனீசு(II) உப்புகளுடன் அமோனியம் சல்பைடைச் சேர்த்து வினைபுரியச் செய்வதன் மூலமாக மாங்கனீசு(II) சல்பைடு தயாரிக்கப்படுகிறது.  
: + → 2 + MnS
# மாங்கனீசு(II) சல்பைடு

## பண்புகள்

மாங்கனீசு(II) சல்பைடின் படிகக் கட்டமைப்பு சோடியம் குளோரைடு சேர்மத்தின் படிகக் கட்டமைப்பு போலவே காணப்படுகிறது.
குறைந்த ஆற்றல் கொண்ட ஆக்கிரமிப்பு செய்யாத மாங்கனீசு ஆர்பிட்டால்களுக்கு இடையில் உள்ள வலிமையற்ற பிணைப்புகள் காரணமாக இந்த இளஞ்சிவப்பு நிறம் தோன்றியிருக்கலாம். உள்ளடங்காப் பட்டைக்குப் பதிலாக வெவ்வேறான நிலைகளில் இது நிகழலாம். எனவே, குறைந்த ஆற்றல் பட்டையிலிருந்து மின்னணு பட்டை பரிமாற்றத்திற்கு உயர் ஆற்றல் போட்டான்கள் தேவைப்படுகின்றன.
# சீக்பிரீட் லென்சு

**சீக்பிரீட் லென்சு** ( Siegfried Lenz 7 மார்ச்சு 1926 - 7 அக்டோபர் 2014) செருமானிய எழுத்தாளர், புதின ஆசிரியர், கட்டுரை ஆசிரியர் மற்றும் நாடக ஆசிரியர் ஆவார்.
# சீக்பிரீட் லென்சு

## விருதுகளும் பரிசுகளும்

1988 இல் செருமனி பிராங்க்பர்ட் புத்தகச் சந்தையில் அமைதிக்கான பரிசு இவருக்கு வழங்கப்பட்டது. 2000 ஆம் ஆண்டில் கோதே பரிசு இவருக்குக் கிடைத்தது. 2001 இல் இவருக்கு நாட்டின் உயரிய குடிமகன் என்ற பட்டம் கிடைத்தது. 2004 மற்றும் 2011 இல் மற்றொரு சிறந்த குடிமகன் பட்டமும் பெற்றார். இத்தாலியன் பன்னாட்டு நோனினோ பரிசு 2011 அக்டோபரில் இவருக்கு வழங்கப்பட்டது.
# மூன்றாவது ஊர் வம்சம்

வின் உருளை முத்திரை, கிமு 2047 முத்திரையில் ஊர்-நம்முவின் பெயர், வலது புறத்தின் மேல் பகுதியில் செங்குத்தாக எழுதப்பட்டுள்ளது (𒌨𒀭𒇉).]]  
**மூன்றாவது ஊர் வம்சம்** (Third Dynasty of Ur) அல்லது **புதிய சுமேரிய பேரரசு** என்பது மெசொப்பொத்தேமியாவின் தெற்கில் அமைந்த ஊர் நகரத்தை தலைநகராகக் கொண்டு பாபிலோனியவைக் கிமு 2112 முதல் 2004 முடிய 108 ஆண்டுகள் ஆண்ட இறுதி சுமேரிய வம்சம் ஆகும்.  
இது அக்காடியப் பேரரசு மற்றும் குடியன் வம்சத்தினர் ஆட்சிக்குப் பின் சுமேரியாவை ஆண்ட இறுதி ஊர் வம்சமாகும். மூன்றாம் ஊர் வம்சத்தின் மன்னர் ஊர்-நம்மு தெற்கு மெசொப்பொத்தேமியாவில் மூன்றாவது ஊர் வம்ச ஆட்சியை நிறுவினார். மூன்றாவது ஊர் வம்சத்தினர் தற்கால ஈராக், சிரியா, லெபனான் மற்றும் மேற்கு ஈரானிய பகுதிகளை கிமு 2112 முதல் 2004 முடிய ஆண்டனர்.  
இவ்வம்சத்தினர் ஊர், இசின், லார்சா, பாபிலோன், மாரி மற்றும் இசுன்னா போன்ற நகர இராச்சியங்களை கைப்பற்றி தங்கள் இராச்சியத்தை விரிவிபடுத்தினர். மேலும் மேல் மெசொப்பொத்தேமியாவின் சசிரா நகரையும் வென்றனர்.ஈலம் மக்களின் படையெடுப்பால் வீழ்ச்சியடைந்த மூன்றாம் ஊர் வம்சத்தின் பபிலோனியாவை, வெளிநாட்டு அமோரிட்டு மக்கள் வசப்படுத்தினர்.
# மூன்றாவது ஊர் வம்சம்

## மூன்றாம் ஊர் வம்ச ஆட்சியாளர்கள்

| ஆட்சியாளர் | <small>கிமு</small> | <small>கிமு</small> |  |
| --- | --- | --- | --- |
| உது - ஹெங்கல் | 2119–2113 | 2055–2048 |  |
| ஊர்-நம்மு | 2112–c. 2095 | 2047–2030 |  |
| சுல்கி | 2094–2047 | 2029–1982 |  |
| அமர் - சின் | 2046–2038 | 1981–1973 |  |
| சூ - சின் | 2037–2029 | 1972–1964 |  |
| இப்பி - சின் | 2028–2004 | 1963–1940 | } |  
நகரத்தின் வரைபட முத்திரை, இலூவா அருங்காட்சியகம்]]
# மூன்றாவது ஊர் வம்சம்

## இதனையும் காண்க

- கில்கமெஷ்
- பாபிலோனியா
- ஊர்
- மெசொப்பொத்தேமியா
- அக்காடியப் பேரரசு
- பாபிலோனியா
- அமோரிட்டு மக்கள்
- பாபிலோன்
- மாரி
- ஈலம்
# சிறீ மணக்குள விநாயகர் பொறியியல் கல்லூரி

**சிறீ மணக்குள விநாயகர் பொறியியல் கல்லூரி** (Sri Manakula Vinayagar Engineering College (SMVEC)) என்பது புதுச்சேரி மாநிலம், மதகடிப்பட்டு பகுதியில் 1999இல் நிறுவப்பட்ட ஒரு தனியார் பொறியியல் கல்லூரி ஆகும். இக்கல்லூரியானது புதுச்சேரி பல்கலைக்கழகம் கட்டுப்பாட்டில் இயங்குகிறது. மேலும் இது புது தில்லியில் இயங்குகின்ற ஏ. ஐ. சி. டி. இ.யின் அங்கீகாரம் பெற்ற கல்லூரி ஆகும்.
# சிறீ மணக்குள விநாயகர் பொறியியல் கல்லூரி

## இருப்பிடம்

இக்கல்லூரியானது புதுவை மாநிலம், மதகடிப்பட்டு என்னும் ஊரில் அமைந்துள்ளது. இக்கல்லூரியிலிருந்து புதுச்சேரி 22 கி. மீ தொலைவிலும், விழுப்புரம் 16 கி. மீ தொலைவிலும் உள்ளது.
# சிறீ மணக்குள விநாயகர் பொறியியல் கல்லூரி

## உள்கட்டமைப்பு

இந்த கல்லூரி வளாகமானது 60 ஏக்கர் பரப்பளவில் உள்ளது.
- நிர்வாக வளாகம்
- பல்கலைக்கழக வளாகம்
- அறிவியல் மற்றும் மனிதவள மேம்பாடு வளாகம்
- தகவல் தொழிற்நுட்ப பிரிவு வளாகம்
- இயந்திரவியல் பிரிவு வளாகம்
- மின்னியல் மற்றும் மின்னணுவியல் பிரிவு வளாகம்
- மின்னணுவியல் தொழிற்நுட்ப பிரிவு வளாகம்
- உணவகம்
- மாணவர்கள் விடுதி
- மாணவிகள் விடுதி
# சிறீ மணக்குள விநாயகர் பொறியியல் கல்லூரி

## இளநிலை தொழில்நுட்பவியல் பிரிவுகள்

- இளநிலை தொழில்நுட்பவியல்-தகவல் தொழில்நுட்பதுறை (1999 முதல்)
- இளநிலை தொழில்நுட்பவியல்-கணிப்பொறி அறிவியல் பொறியியல் துறை
- இளநிலை தொழில்நுட்பவியல்-செயர்கை நுண்ணறிவு மற்றும் தரவு அறிவியல் துறை
- இளநிலை தொழில்நுட்பவியல்-கருவியல் கட்டுப்பாடு பொறியியல் துறை
- இளநிலை தொழில்நுட்பவியல்-இயந்திரவியல் பொறியியல் துறை
- இளநிலை தொழில்நுட்பவியல்-குடிசார் பொறியியல் துறை
- இளநிலை தொழில்நுட்பவியல்-கணிப்பொறி அறிவியல் மற்றும் தொடர்பு பொறியியல் துறை
- இளநிலை தொழில்நுட்பவியல்-எந்திர மின்னணுவியல் பொறியியல் துறை
- இளநிலை தொழில்நுட்பவியல்-மின்னணுவியல் மற்றும் தொடர்பு பொறியியல் துறை
- இளநிலை தொழில்நுட்பவியல்-மின்னியல் மற்றும் மின்னணுவியல்பொறியியல் துறை
- இளநிலை தொழில்நுட்பவியல்-கணிப்பொறி அறிவியல் மற்றும் வனிக முறைமை துறை
# சிறீ மணக்குள விநாயகர் பொறியியல் கல்லூரி

## முதுநிலை தொழில்நுட்பவியல் பிரிவுகள்

- முதுநிலை தொழில்நுட்பவியல்-கணிப்பொறி அறிவியல் பொறியியல் துறை
- முதுநிலை தொழில்நுட்பவியல்-செயர்கை நுண்ணறிவு மற்றும் தரவு அறிவியல் துறை
# சிறீ மணக்குள விநாயகர் பொறியியல் கல்லூரி

## சார்பு

இது பாடத்திட்டத்தின் அடிப்படையில் புதுச்சேரி பல்கலைக்கழகத்துடன் இணைந்தது ஆகும்.
# தப்பியோடிய பொருளாதாரக் குற்றவாளிகள் சட்டம்

**தப்பியோடிய பொருளாதார குற்றவாளிகள் சட்டம், 2018** (*Fugitive Economic Offenders Act, 2018*) என்பது இந்திய நீதிமன்றங்களின் வரம்பிற்கு உட்படாத தப்பியோடியப் பொருளாதாரக் குற்றவாளிகளின் சொத்துகள் மற்றும் உடைமைகளை கைப்பற்றுவதற்காக 31 சூலை 2018 அன்று இயற்றப்பட்டச் சட்டமாகும். ரூபாய் 100 கோடிக்கும் அதிகமாக பொருளாதராக் குற்றங்களில் ஈடுபட்டோர் மீது நடவடிக்கை எடுக்கும் வகையில் இந்தச் சட்டத்தில் வழிவகை செய்யப்பட்டுள்ளது.இச்சட்ட முன்மொழிவு மக்களவையில் 12 மார்ச் 2018 அன்று அறிமுகப்படுத்தப்பட்டு, 25 சூலை 2018 அன்று நிறைவேற்றப்பட்டது. இந்தச் சட்டத்தின்படி சிறப்பு நீதிமன்றமானது பணம் மோசடி தடுப்புச் சட்டத்தின் படி<nowiki/>தவறு செய்தவரை குற்றவாளி என அறிவிக்கும்.
# தப்பியோடிய பொருளாதாரக் குற்றவாளிகள் சட்டம்

## மாநிலத் தலைநகரங்களில் சிறப்புப் பிரிவு

தப்பியோடிய குற்றவாளிகள் தொடர்பான வழக்குகளை விசாரிக்க, அனைத்து மாநிலங்களின் தலைநகரங்களில் சிறப்பு பிரிவை மாநில அரசுகள் அமைக்க வேண்டும். அத்தகைய பிரிவு இல்லாதது, குற்றவாளிகளை நாடு கடத்தும் செயல்பாட்டில் சிக்கல்களை உருவாக்குகிறது,'' என, மத்திய உள்துறை அமைச்சர் அமித் ஷா தெரிவித்துள்ளார்.
# என். கேசவன்

**என். கேசவன்** (N. Kesavan, இறப்பு: செப்டம்பர் 06, 2011) ஓர் இந்திய அரசியல்வாதியும், சிறீ மணக்குள விநாயகர் கல்வி நிறுவனத்தின் நிறுவனரும் ஆவார். இவர் இலாஸ்பேட்டை தொகுதியிலிருந்து, புதுச்சேரி சட்டமன்ற உறுப்பினராக 1996 முதல் 2001 வரை பதவியில் இருந்தார். இவர் திராவிட முன்னேற்றக் கழகத்தைச் சேர்ந்தவராவார். இவர் 2011 ஆம் ஆண்டில் மரணமடைந்தார்.
# என். கேசவன்

## சிறீ மணக்குள விநாயகர் கல்வி நிறுவனம்

இவர், புதுச்சேரி மாநிலத்தில் இயங்குகின்ற
*சிறீ மணக்குள விநாயகர் கல்வி நிறுவனத்தை* 1996 ஆம் ஆண்டு நிறுவினார். இவர் இறப்புக்குப் பிறகு திரு. எம். தனசேகரன் என்பவர் நிறுவனத்தைக் கவனித்து வருகிறார்.
# என். கேசவன்

## கல்வி நிறுவனங்கள்

- சிறீ மணக்குள விநாயகர் பொறியியல் கல்லூரி, மதகடிப்பட்டு, புதுச்சேரி
- சிறீ மணக்குள விநாயகர் மருத்துவக் கல்லூரி மற்றும் ஆராய்ச்சி நிறுவனம், மதகடிப்பட்டு, புதுச்சேரி
- சிறீ மணக்குள விநாயகர் தொழிற்நுட்பக் கல்லூரி, மதகடிப்பட்டு, புதுச்சேரி
- சிறீ மணக்குள விநாயகர் செவிலியர் கல்லூரி, மதகடிப்பட்டு, புதுச்சேரி
- வெங்கடேசுவரா கல்வியல் கல்லூரி, மதகடிப்பட்டு, புதுச்சேரி
- மயிலம் பொறியியல் கல்லூரி, மயிலம், விழுப்புரம்
# 1-டையசைடோகார்பமோயில்-5-அசைடோடெட்ரசோல்

## தயாரிப்பு

டிரையமினோகுவானிடியம் குளோரைடுடன் நீரில் கரைக்கப்பட்ட சோடியம் நைட்ரைட்டைச் சேர்த்து ஈரசோனியமாக்கல் மூலம் 1-டையசைடோகார்பமோயில்-5-அசைடோடெட்ரசோல் உற்பத்தி செய்யப்படுகிறது.
# 1-டையசைடோகார்பமோயில்-5-அசைடோடெட்ரசோல்

## தீங்குகள்

எந்தவொரு சிறு தூண்டுதலும் 1-டையசைடோகார்பமோயில்-5-அசைடோடெட்ரசோல் சேர்மத்தை வெடிக்கச் செய்யும். இராமன் நிறமாலையியலைப் பயன்படுத்தி இதனுடைய அகச்சிவப்பு நிறமாலை வீச்சை பட்டியலிட முயன்றபோதே இது வெடித்தது.
# 5-அமினோடெட்ரசோல்

**5-அமினோடெட்ரசோல்** *(5-Aminotetrazole)* என்பது HN<sub>4</sub>CNH<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். வெண்மை நிறத்தில் திண்மமாகக் காணப்படும் இச்சேர்மத்தை நீரிலி மற்றும் நீரேற்று என்ற வகைகளிலும் தயாரிக்க இயலும். இச்சேர்மம் 80% நைட்ரசனை பகுதிப்பொருளாகக் கொண்டது ஆகும். எனவே நைட்ரசன் வாயுவாக (N2) இது சிதைவடைய வாய்ப்புகள் அதிகமாகும். இச்சேர்மத்தை காற்றுப் பைகள், ஊதும் முகவர்கள் போன்ற வாயுவாக்கித் திட்டங்களில் பயன்படுத்த பரவலாக ஆராயப்பட்டு வருகிறது.  
இம்மூலக்கூறு சமதளக் கட்டமைப்பு வடிவில் உள்ளது. நீரேற்றில் உள்ள ஐதரசன் பிணைப்பு வகை வளையத்திலுள்ள கார்பனுக்கு அடுத்ததாக NH இடம்பெறுவதற்கு உதவுகிறது.  
பல்வளைய வேதியியலில் 5-அமினோடெட்ரசோல் பயன்படுகிறது. குறிப்பாக பலபகுதிவினைகளில் ஒரு தொகுப்பலகாக இது பயன்படுகிறது.
# தயாடையசோல்கள்

**தயாடையசோல்கள்** *(Thiadiazoles)* என்பவை வேதியியலில் உள்ள அசோல் சேர்மங்களின் துணைக் குழு சேர்மங்களாகும். கட்டமைப்பு ரீதியாக இவ்வகைச் சேர்மங்களில் இரண்டு நைட்ரசன் மற்றும் ஒரு கந்தக அணுக்கள் இரண்டு இரட்டைப் பிணைப்புகளால் சேர்க்கப்பட்டு ஓர் அரோமாட்டிக் வளையம் மூலம் ஓர் ஐந்து உறுப்பினர் பல்லின வளையச் சேர்மத்தை உருவாக்குகின்றன.  
ஆண்ட்செ-வித்மன் பெயரிடல் முறையைப்பின்பற்றி தயாடையசோல் என்ற பெயர் தோன்றியுள்ளதாகக் கருதப்படுகிறது. கட்டமைப்பில் இடம்பெற்றுள்ள பல்லின அணுக்களின் அமைவிடத்தைப் பொறுத்து நான்கு விதமான கட்டமைப்புகளில் இச்சேர்மம் இருப்பதற்கான சாத்தியங்கள் உள்ளன. இவற்றை ஒன்றிலிருந்து மற்றொரு கட்டமைப்புச் சேர்மமாக உருவாக்க இயலாது. மேலும் இந்த காரணத்தால் இவற்றை இயங்கு சமநிலைகள் என வகைப்படுத்தாமல் கட்டமைப்பு மாற்றியங்கள் என்றுதான் வகைப்படுத்த இயலும். இவை அரிதாக தயாரிக்கப்படுகின்றன. குறிப்பிட்ட ஒரு பயன் இவற்றுக்கு உண்டு என்பது அறியப்படவில்லை. இருப்பினும் மருந்தியலில் இவற்றின் கட்டமைப்பின் மையக்கருத்து பொதுவாகக் காணப்படுகிறது  
.
# டையசோல்

**டையசோல்** *(Diazole)* என்பது C<sub>3</sub>H<sub>4</sub>N<sub>2</sub> என்ற மூலக்கூற்று வாய்ப்பாட்டைக் கொண்ட சமபகுதிய வேதிச்சேர்மம் ஒன்றைக் குறிக்கும். மூன்று கார்பன் அணுக்களும் இரண்டு நைட்ரசன் அணுக்களும் சேர்ந்து உருவான ஐந்து உறுப்பினர் வளையச் சேர்மம் டையசோல் எனப்படுகிறது.  
பின்வருவன இரண்டு மாற்றியங்களாகும் :  
- இமிடசோல் (1,3-டையசோல்)
- பைரசோல் (1,2-டையசோல்)
# பூச்சௌ

|name =
|official_name =
|native_name =
|settlement_type = மாவட்டநிலை நகரம்
|image_skyline =
|image_caption = மேலிருந்து, இடது வலதாக: ஃபூச்சௌவின் கரும் பகோடா கோவில், பூச்சௌவின் வெண் பகோடா கோவில்; சைச்சென் கோவில், நகரக் காட்சி; ஃபூச்சௌவின் குலோ நகர் பகுதி
|image_map = ChinaFujianFuzhou.png
|map_caption = புஜியானில் பூச்சௌ நகரத்தின் அமைவிடம்
|pushpin_map = China
|pushpin_label_position =
|pushpin_map_caption = சீனாவில் அமைவிடம்
|pushpin_mapsize =
|subdivision_type = Country
|subdivision_name = சீன மக்கள் குடியரசு
|subdivision_type1 = மாகாணம்
|subdivision_name1 = புஜியான் மாகாணம்
|parts_type = பிரிவுகள்
&nbsp;- நாடு தழுவிய
|parts =
6 மாவட்டங்கள், 6 கவுன்ட்டிகள்,
& 1 நகரம் (2017)  
|government_footnotes =
|government_type =
|leader_title = நகர செயலாளர்
|leader_name = வாங் நிங்
|leader_title1 = நகரத் தந்தை
|leader_name1 = யூ மெங்ஜுன்
|established_title =
|established_date =
|established_title2 =
|established_date2 =
|established_title3 =
|established_date3 =  
|area_magnitude =
|unit_pref =
|area_footnotes =
|area_total_km2 = 12177
|area_total_sq_mi = 4702
|area_land_km2 =
|area_water_km2 = 4634
|area_water_sq_mi = 1790
|area_water_percent =
| area_urban_km2 = 1243
| area_urban_footnotes = &nbsp;(2018)
| population_urban = 5400000
| population_urban_footnotes = &nbsp;(2018)
|area_metro_km2 =  
|population_as_of = 2017
|population_footnotes =
|population_note =
|population_total = 7660000
|population_density_km2 =
|population_metro =
|population_density_metro_km2 =
|population_density_urban_km2 =
|population_blank1_title = நாட்டுப்புறம்
|population_blank1 = 2707294  
|timezone = சீன நேரம்
|utc_offset = +8
|coordinates =
|elevation_footnotes =
|elevation_m =
|elevation_ft =
|postal_code_type = அஞ்சல் குறியீடு
|postal_code = 350000
|area_code = 591
|iso_code = CN-FJ-01
|blank_name = மொ.உ.உ
|blank_info = 2017 நிங்டே கவுன்ட்டிகளுடன் இணைந்து இந்த நகரம் மிந்தோங்க மொழி இலக்கிய பண்பாட்டு மையமாக கருதப்படுகின்றது.  
புஜியானின் மீப்பெரும் ஆறான மின் ஆற்றின் கழிமுகத்தின் வடக்கு (இடது) கரையில் பூச்சௌ அமைந்துள்ளது. இந்த நகரின் வடக்கே நிங்டே உள்ளது. பூச்சௌவின் மக்கள்தொகை 2010 கணக்கெடுப்பில் 7,115,370ஆக இருந்தது. இதில் 4,408,076 பேர் நகரியப் பகுதியிலும் (61.95%) 2,707,294 பேர் நாட்டுப்புறப் பகுதியிலும் (38.05%) வாழ்கின்றனர்.
சீனாவின் ஒருங்கிணைந்த நகரத் தொகுப்பில் தேசிய வளர்ச்சி மற்றும் சீர்திருத்த ஆணையம் பூச்சௌவை 20 இடத்தில் பட்டியலிட்டுள்ளது China.
# சோழகங்கம் ஏரி

**சோழகங்கம் ஏரி ** (தற்காலத்தில் **பொன்னேரி** என்று அழைக்கப்படுகிறது) என்பது தமிழ்நாட்டின், அரியலூர் மாவட்டம், கங்கைகொண்ட சோழபுரத்தில் உள்ள ஒரு ஏரியாகும்.
# சோழகங்கம் ஏரி

## வரலாறு

சோழப் பேரரசின் மன்னனான இராசேந்திர சோழன் கி.பி. 1012 இருந்து 1044 வரை சோழப் பேரரசை ஆண்டார். இவன் தனது காலத்தில் கங்கைகொண்ட சோழபுரம் என்ற புதிய தலைநகரையும், அங்கு இந்த ஏரியையும் வெட்டினான். வட இந்தியாவுக்கு தன் படைகளை அனுப்பி பல வட இந்திய அரசர்களை வெற்றிகொண்டு அதன் அடையாளமாக கங்கையிலிருந்து பொற்குடங்களில் கங்கை நீரை கொண்டுவந்து அந்த நீரை தான் வெட்டிய பெரிய ஏரியில் கலந்து அதனை ‘சோழகங்கம்’ என்ற பெயரைச் சூட்டினான். இந்த ஏரிக்காக கொள்ளிடத்திலிருந்து அறுபது கல் தொலைவுக்குக் கால்வாய் வெட்டி, சோழகங்கத்துக்கு நீர்வழித் தடம் உருவாக்கப்பட்டது. கல்லணைக்கு ஏறத்தாழ 5 கல் கிழக்கே அன்பில் - செங்கரையூர் சாலையில் - கொள்ளிடத்தின் வடகரையில் அரியூரை அடுத்து அந்த நீர்வழித் தடத்தின் தலைவாய் அமைந்திருந்தது. அங்கு அமைக்கப்பட்ட மதகின் எச்சம் இன்றும்கூட கொள்ளிடத்தின் வடகரையை ஒட்டிச் சிதைந்த நிலையில் உள்ளது.
# சோழகங்கம் ஏரி

## பரப்பும் ஆயக்கட்டும்

இந்த ஏரி 16 மைல் நீளமும் 3 மைல் அகலமும் கொண்டதாக வெட்டப்பட்டது. நீரை வெளியேற்ற கலிங்குகள் அமைக்கப்பட்டிருந்தன. இதன் வடிகாலாக வீராணம் ஏரி இருந்தது. இந்த ஏரியானது குருவாலப்பர் கோவில், ஆமணக்கன் தோண்டி, உட்கோட்டை, பிச்சனூர் என்னும் நான்கு ஊராட்சிகளை தழுவிக் கிடக்கிறது. 4800 மீட்டர் நீளம் கொண்ட இதன் மொத்த பரப்பளவு 824 ஏக்கர். மொத்த நீர்ப்பிடிப்புப் பகுதி 2,811 சதுர கிலோ மீட்டர். கரை உயரம் 35.280 மீட்டர். மிகையான நீர்மட்ட அளவு 34.080 மீட்டர். ஏரியின் மொத்த கொள்ளளவு 0.3241 கோடி கன மீட்டர். பதிவு பெற்ற ஆயக்கட்டு நிலங்கள் 1574 ஏக்கர். பதிவு பெறாத ஆயக்கட்டு நிலங்கள் ஆயிரம் ஏக்கர் ஆகும். இந்த ஏரி 1957க்குப் பிறகு தூர்வாரப்படாமல் பல ஆக்கிரமிப்புகளுக்கு ஆளாகியுள்ளது.
# வி. ஆர். எஸ். பொறியியல் மற்றும் தொழில்நுட்பக் கல்லூரி

**வி. ஆர். எஸ். பொறியியல் மற்றும் தொழில்நுட்பக் கல்லூரி** (V.R.S College of Engineering and Technology) என்பது இந்திய மாநிலமான, தமிழ்நாட்டின், விழுப்புரம் மாவட்டத்துக்கு உட்பட்ட அரசூர் என்னும் ஊரில் உள்ள ஓர் பொறியியல் கல்லூரி ஆகும். இக்கல்லூரியானது 1994 ஆம் ஆண்டு நிறுவப்பட்டது.
# வி. ஆர். எஸ். பொறியியல் மற்றும் தொழில்நுட்பக் கல்லூரி

## நிறுவனம்

இக்கல்லூரியானது அண்ணா பல்கலைக்கழகத்தின் கட்டுப்பாட்டில் இயங்குகிறது. மேலும் இது புது தில்லியில் இயங்குகின்ற ஏ.ஐ.சி.டி.இயின் அங்கீகாரம் பெற்றக் கல்லூரியாகும்.
# வி. ஆர். எஸ். பொறியியல் மற்றும் தொழில்நுட்பக் கல்லூரி

## இருப்பிடம்

இது விழுப்புரம் - உளுந்தூர்பேட்டை சாலையில் 45வது தேசிய நெடுஞ்சாலையில், அரசூர் என்னும் ஊரில் அமைந்துள்ளது. இக்கல்லூரி விழுப்புரத்தில் இருந்து 15 கி.மீ தொலைவிலும், உளுந்தூர்பேட்டையிலிருந்து 24 கி. மீ தொலைவிலும், தமிழகத்தின் தலைநகரான சென்னையில் இருந்து 175 கி. மீ தொலைவிலும் உள்ளது. அருகில் உள்ள இரயில் நிலையம், திருவெண்ணெய் நல்லூர் ரோடு இரயில் நிலையம் 2 கி. மீ தொலைவில் உள்ளது.
# வி. ஆர். எஸ். பொறியியல் மற்றும் தொழில்நுட்பக் கல்லூரி

## உள்கட்டமைப்பு

இங்கு மாணவ, மாணவிகளுக்கென தனி, தனியாக தங்கும் விடுதிகள் உள்ளன. கல்லூரியில் உள்ள நூலகத்தில் அனைத்து துறைகளைச் சேர்ந்த புத்தகங்கள் அத்துடன் தொழில்நுட்ப இதழ்களும் பிற இதழ்களும் உள்ளன. கணினி ஆய்வகங்கள், பொழுதுபோக்கு அறைகள், விளையாட்டு வசதிகள், உணவகம் போன்றவை உள்ளன.
# வி. ஆர். எஸ். பொறியியல் மற்றும் தொழில்நுட்பக் கல்லூரி

## தேர்வு முறை

ஒவ்வொரு கல்வி ஆண்டும் இரண்டு பருவங்களாகப் பிரிக்கப்பட்டுள்ளது. ஒவ்வொரு பருவங்களிலும் அனைத்து கோட்பாடு பாடங்களில் மூன்று உள் தேர்வுகளும், மற்றும் ஒரு இறுதித் தேர்வும் இருக்கும். ஆய்வகத் தேர்வுகள் இறுதித் தேர்வை தொடர்ந்து உள் தேர்வாக வைக்கப்படுகிறது. அனைத்துத் தேர்வுகளும் இந்தியாவின் பிற பொறியியல் கல்லூரிகள் போன்றே எழுத்துத் தேர்வுகள் மற்றும் செய்முறைத் தேர்வுகள் முறை வழக்கத்தில் உள்ளது.
# மூவலூர் இராமாமிர்தம் அம்மையார் நினைவு திருமண உதவித்திட்டம்

**மூவலூர் இராமாமிர்தம் அம்மையார் நினைவு திருமண உதவித்திட்டம்**, தமிழ்நாட்டின் ஏழைப் பெண்களின் திருமண உதவிக்கான இத்திட்டம் மூவலூர் இராமாமிர்தம் நினைவாக, தமிழக முன்னாள் முதல்வர் மு. கருணாநிதியால் 1989ல் ரூ.5,000 திருமண நிதியுதவியாக துவக்கப்பட்ட இந்த திட்டத்தில், 2009இல் ரூ.25,000 ஆக உயர்த்தி வழங்கப்பட்டது. பின்னர் 2011இல் இத்திட்டத்தவகையை 50,00 ஆக உயர்த்தியும் தாலிக்கு 4 கிராம் தங்கமும் சேர்த்து முன்னாள் முதல்வர் ஜெயலலிதா ஆட்சிக்காலத்தில் வழங்கப்பட்டது. 2016இல் 8 கிராம் தங்கமாக உயர்த்தி வழங்கப்பட்டது.  
ஒரு குடும்பத்திற்கு ஒரு பெண்ணிற்கு மட்டும் திருமண உதவி தொகை வழங்கப்படும். பெண்ணின் வயது 18 முடிந்திருக்க வேண்டும். குடும்ப ஆண்டு வருமானம் ரூபாய் 24,000 மிகாமல் இருக்க வேண்டும். .  
உதவித்தொகைக்கான விண்ணப்பத்துடன் பெண்ணின் திருமண அழைப்பிதழ், ஆண்டு வருமான சான்றிதழ், பள்ளி அல்லது கல்லூரி அல்லது பாலிடெக்னிக் மாற்றுச் சான்றிதழ் மற்றும் மதிப்பெண் பட்டியல் நகல் ஆகியவைகளை இணைத்து, திருமணத்திற்கு 45 நாட்களுக்கு முன்னர் திருமண உதவித்தொகைக்கான விண்ணப்பத்தை தங்கள் வாழும் பகுதியின் மாநகராட்சி ஆணையர் அல்லது நகராட்சி ஆணையர் அல்லது ஊராட்சி ஒன்றிய ஆணையர் அல்லது மாவட்ட சமூகநல அலுவலர் அலுவலகத்திற்கு அனுப்பவேண்டும்.
# மூவலூர் இராமாமிர்தம் அம்மையார் நினைவு திருமண உதவித்திட்டம்

## திருமண உதவித் தொகையும், தகுதிகளும்

- **திட்டம் 1**: பத்தாம் வகுப்பு பள்ளிக் கல்வி முடித்திருத்தால் போதுமானது (தேர்ச்சி பெற்றிருக்கத் தேவையில்லை). பழங்குடியின பெண்கள் எனில் ஐந்தாம் வகுப்பு பள்ளிக்கல்வி முடித்திருக்க வேண்டும். தனியார் / தொலைதூரக் கல்வி மூலம் படித்து இருந்தால் 10ம் வகுப்பு தேர்ச்சி பெற்றிருக்க வேண்டும். இவர்களுக்கு ரூபாய் 25,000 மதிப்புள்ள காசோலை மற்றும் 4 கிராம் தங்க நாணயம் வழகப்படும்.  
- **திட்டம் 2**: பட்டதாரிகள் எனில் கல்லூரியிலோ அல்லது தொலை தூரக்கல்வி மூலமோ அல்லது அரசால் அங்கீகரிக்கப்பட்ட திறந்தவெளி பல்கலைக் கழகங்களிலோ படித்து தேர்ச்சி பெற்றிருக்க வேண்டும். பட்டயப் படிப்பு (Diploma Holders) எனில் தமிழக அரசின் தொழில்நுட்ப கல்வி இயக்குனரகத்தால் அங்கீகரிக்கப்பட்ட கல்வி நிறுவனங்களில் படித்து தேர்ச்சி பெற்றிருத்தல் வேண்டும். இவர்களுக்கு ரூபாய் 50,000 மதிப்புள்ள காசோலை மற்றும் 4 கிராம் தங்க நாணயம் வழங்கப்படும்.
# மூவலூர் இராமாமிர்தம் அம்மையார் நினைவு திருமண உதவித்திட்டம்

## திட்டம் மாற்றியமைப்பு

2022 ஆண்டு மு. க. ஸ்டாலின் தலைமையிலான தமிழக அரசு இத்திட்டத்தை பெண் கல்வியை ஊக்குவிக்கும்படியாக மூவலூர் இராமாமிர்தம் அம்மையார் உயர்கல்வி உறுதித் திட்டம் என்று மாற்றியமைத்தது. இப்புதிய திட்டத்தின்படி 6 முதல் 12ஆம் வகுப்புவரை அரசு பள்ளியில் பயின்று உயர்கல்வி படிக்கும் மாணவிகளுக்கு மாதம் ரூ 1000 உதவித் தொகை வழங்கும் திட்டமாக மாற்றியமைக்கப்பட்டது. இத்திட்டத்தில் மாணவிகளின் வங்கிக்கணக்கில் மாதம்தோறும் வரவு வைக்கப்படும். மேலும் இந்த மாணவிகள் ஏற்கெனவே பிற கல்வி உதவித்தொகை பெற்று வந்தாலும், இத்திட்டத்தில் கூடுதலாக உதவி பெறலாம்.
# குன்னங்கேரில் குருவிள ஜேக்கப்

**குன்னங்கேரில் குருவிள ஜேக்கப்** (**Kunnenkeril Kuruvila Jacob**) என்பவர் (1904-1991) கேரளத்தைச் சேர்ந்த ஒரு கல்வியாளர் ஆவார். இவர் 1904ஆகத்து3 அன்றுகோட்டையம்மாவட்டத்தில் அய்மனம்என்னும்சிற்றூரில் பிறந்தவர், கோட்டையம்,திருவனந்தபுரம், நாகர்கோயில்,பாரூர்போன்றஇடங்களில்கல்வி பயின்றார்.இவர்தன்உயர்கல்வியைஇங்கிலாந்து நாட்டின் லீட்ஸ்பல்கலைக்கழகத்தில்முடித்தார். இவர் சென்னையில் எம். சி. சி. மேல்நிலைப் பள்ளியின்முதல்இந்தியத் தலைமையாசிரியராக 1931-ஆம் ஆண்டில் தனது 27 வயதில் பொறுப்பேற்று, 1962இல்ஓய்வுபெறும் வரை பணியாற்றினார். ஓய்வுபெற்றபிறகு, ஆந்திரப் பிரதேசத்தின் ஐதராபாத் பொதுப் பள்ளியில் ஏழு ஆண்டுகளும்,பின்னர் மகாராட்டிரத்தில் மும்பையில் உள்ள *கதீட்ரல் அண்டு ஜான் கேனன் பள்ளியின்* முதல்வராகவும் பணியாற்றினார். இவர் 1991ஆகத்து 25அன்றுஇறந்தார். இவர் முதல்வராகப் பொறுப்பேற்ற காலத்தில் இவர் பணிபுரிந்த பள்ளிகள் அனைத்தும் பின்தங்கிய நிலையிலே இருந்தன. பின்னர் தன்னுடைய தொலைநோக்குப் பார்வையாலும் சமூக அக்கறையாலும் அவற்றை முன்மாதிரிப் பள்ளிகளாக வளர்த்தெடுத்தார். இவரதுபணிகளைப்பாராட்டும் விதமாகஇந்தியஅரசின்நான்காவதுஉயரியவிருதானபத்மசிறீவிருது 1991ஆம்ஆண்டுவழங்கப்பட்டது.ஜேக்கப்பின் முன்னாள் மாணவர்கள் அவரை நினைவுகூரும் வகையில் பள்ளிக் கல்வியை ஆகச்சிறந்த முறையில் மேம்படுத்தும் முனைப்போடுஇவரது பெயரில் *குருவிள ஜேக்கப் முயற்சிகள்* (Kuruvila Jacob Initiative)என்னும் திட்டத்தைசெயல்படுத்திவருகின்றனர்.
# ஏப்ரல் 2018 இந்தியாவில் சாதி எதிர்ப்புகள்

2018, ஏப்ரல் மாதத் துவக்கத்தில் இந்திய உச்ச நீதிமன்றம்,வன்கொடுமைத் தடுப்புச் சட்டத்தில் கைது செய்யப்பட்ட நபர்கள் முன்பிணைக்கு விண்ணப்பிக்கலாம் என தீர்ப்பளித்தது. இந்தத் தீர்ப்பிற்கு எதிராக ஆயிரக்கணக்கான பட்டியல் சாதியினரும் பட்டியல் பழங்குடியினரும்<nowiki/>இந்தியா முழுவதும் போராட்டத்தில் ஈடுபட்டனர். தொடர்ச்சியாக நடைபெற்ற வன்முறைகளினால் 10 பேர் இறந்தனர், நூற்றுக்கணக்கானோர் புண்பட்டனர்..
# ஏப்ரல் 2018 இந்தியாவில் சாதி எதிர்ப்புகள்

## பின்னணி

வன்கொடுமைத் தடுப்புச் சட்டம், 1989 இல் கொண்டுவரப்பட்ட சட்டமானது பட்டியல் சாதியினரும் பட்டியல் பழங்குடியினரை பாதுகாக்கின்றது. இந்தச் சட்டத்தின்படி குற்றம்சாட்டப்பட்ட நபர்களுக்கு முன்பிணை ஆணை வழங்க அனுமதிக்கவில்லை. தங்களிடம் அளிக்கப்பட்ட புகாரின் அடிப்படையில் குற்றம்சாட்டப்பட்ட நபரைக் கைது செய்து அவரின் மீது முதல் தகவல் அறிக்கை பதிவு செய்வது கட்டாயமாகும்.தேசிய ஆவணக் குற்றப் பதிவகத்தின் அறிக்கை 2016 இன் படி எஸ். சி சாதியினருக்கு எதிராக பதியப்பட்ட வழக்குகளில் 25.7% குற்றவாளிகள் எனவும், 20.8% எஸ். டி சாதியினருக்கு எதிராக 20.8% பதியப்பட்ட வழக்குகளில் குற்றவாளிகள் எனவும் தீர்ப்பு வந்தது. மார்ச் 20, 2018 இல் இந்திய உச்ச நீதிமன்றத்தில் நடந்த ஒரு வழக்கில் குற்றம் சாட்டப்பட்டவருக்கு நீதிமன்றம் முன்பிணை வழங்கினால் முன் அனுமதி வாங்கிய பிறகே குற்றம் சாட்டப்பட்டவரை கைது செய்ய வேண்டும் என நீதிமன்றம் தீர்ப்பளித்தது.
# மறு ஆய்வு மனு

இந்திய அரசியலமைப்பு சட்டம் 137 பிரிவு 145 இன் படி இந்திய உச்ச நீதிமன்றம் எந்த ஒரு தீர்ப்பையும் மறு ஆய்வு செய்வதற்கு அதிகாரம் படைத்தது ஆகும். உச்சநீதிமன்றச் சட்டம் , 1966 இன் படி தீர்ப்பு வழங்கப்பட்ட 30 நாட்களுக்கு உள்ளாக மறு ஆய்வு மனு தாக்கல் செய்யப்பட வேண்டும். மேலும் இந்த மறு ஆய்வு மனுவானது தீர்ப்பு வழங்கப்பட்ட குழுவிற்கும் விநியோகிக்கப்பட வேண்டும் எனவும் அறிவுறுத்தப்பட்டுள்ளது.
# மறு ஆய்வு மனு

## முக்கிய வழக்குகள்

### 2ஜி அலைக்கற்றை வழக்கு

முதன்மைக் கட்டுரை: 2ஜி அலைக்கற்றை வழக்கு  
பெப்ரவரி 2, 2012 இல் இந்திய உச்ச நீதிமன்றம் 2ஜி அலைக்கற்றை ஒதுக்கீட்டில் 122 உரிமங்களை விலக்கிவைத்தது.இந்தத் தீர்ப்பை எதிர்த்து இந்திய அரசு மார்ச் 2,2012 இல் மறு ஆய்வு மனு தாக்கல் செய்தது. இதே தினத்தில் எம்டிஎஸ் இந்தியா நிறுவனம் மறு ஆய்வு மனு தாக்கல் செய்தது. இந்திய உச்ச நீதிமன்றம் ஏப்ரல் 4,2012 இல் இந்திய அரசாங்கத்தின் மனுவை விசாரணைக்கு ஏற்றது. அதேசமயத்தில் ஏனைய 10 மறு ஆய்வு மனுக்களைதள்லுபடி செய்தது.
# புளோரோனியம்

**புளோரோனியம்** *(Fluoronium)* அயனி என்பது H<sub>2</sub>F<sup>+</sup> என்ற வேதிவாய்ப்பாட்டைக் கொண்ட ஒரு கனிம வேதியியல் நேர்மின் அயனி ஆகும். Sb2F−11 என்ற வாய்ப்பாட்டுடன் கூடிய எதிர்மின் அயனியைக் கொண்ட உப்பின் கட்டமைப்பு உறுதிபடுத்தப்பட்டுள்ளது . புளோரோனியம் அயனி தண்ணீர் மூலக்கூறு மற்றும் அமைடு அயனியுடன் ஒத்த எலக்ட்ரான் அமைப்பைப் பெற்றுள்ளது.
# செனானியம்

**செனானியம் அயனி** *(Xenonium ion)* என்பது XeH<sup>+</sup> என்ற வேதிவாய்ப்பாட்டைக் கொண்ட ஓர் ஓனியம் சேர்மம் ஆகும். புரோட்டானேற்றம் பெற்ற செனான் இதில் இடம்பெற்றுள்ளது. என்றாலும் செனானியம் என்ற நேர்மின் அயனியின் இருப்பு நிருபிக்கப்படவில்லை. புளோரோசெனானியம் அயனியின் (XeF<sup>+</sup>) உப்புகள் இருப்பதாக அறியப்படுகின்றன. செனான் எக்சாபுளோரோபிளாட்டினேட்டு என்று பொதுவாக அறியப்படும் புளோரோசெனானியம் பென்டாபுளோரோபிளாட்டினேட்டு (XeFPtF<sub>5</sub>) ஒரு உதாரணமாகும்.
# ஏஃபெய்

**ஏஃபெய்** (*Hefei*, ) சீனாவின் அன்ஹுயி மாகாணத்தின் தலைநகரமும் மிகப் பெரிய நகரமுமாகும். மாவட்ட நிலையிலுள்ள இந்த நகரம் அன்ஹுயியின் அரசியல், பொருளியல்,பண்பாட்டு மையமாகும். மாகாணத்தின் மத்தியில் அமைந்துள்ள இந்த நகரத்தின் வடக்கில் கூவைனானும், வடகிழக்கில் சூசௌவும், தென்கிழக்கில் உகுவும், தெற்கில் டோங்லிங்கும், தென்மேற்கில் அன்கிங்கும் மேற்கில் லுவான் நகரமும் எல்லைகளாக உள்ளன.  
இன்றைய ஏஃபெய் நகரம் சாங் வம்சத்திலிருந்து வந்தது. இரண்டாம் உலகப் போருக்கு முன்னர் அடிப்படையில் ஒரு நிர்வாக மையமாகவும், தெற்கே வளமான சமவெளிக்கான பிராந்திய சந்தையாகவும் இருந்தது. இது சமீபத்திய ஆண்டுகளில் உள்கட்டமைப்பின் வளர்ச்சியைக் கடந்துவிட்டது.
# ஏஃபெய்

## புவியியல்

ஏஃபெய் நகரம் தென்-மத்திய அன்ஹுயியில் நாஞ்சிங்கிலிருந்து மேற்கே 130 கிலோமீற்றர் (81 மைல்) தொலைவில் அமைந்துள்ளது. நகரின் தென்கிழக்கில் 15 கி.மீ. (9 மைல்) தொலைவில் அமைந்துள்ள சாவோ ஏரி சீனாவின் மிகப்பெரிய நன்னீர் ஏரிகளில் ஒன்றாகும். இருப்பினும் சமீபத்திய ஆண்டுகளில் துரதிர்ஷ்டவசமாக இந்த ஏரி நைதரசன் மற்றும் பாசுபரஸ் என்பவற்றால் மாசடைந்துள்ளது. அரசாங்கம், மக்களின் முயற்சிகளினால் மேம்பாட்டு நிலை அடைந்து வருகின்றது.
# ஏஃபெய்

## புவியியல்

### காலநிலை

ஏஃபெய் நகரம் கோப்பனின் காலநிலை வகைப்பாட்டுக்கமைய ஈரப்பதமான துணை வெப்பமண்டல காலநிலையை கொண்டுள்ளது. இந்த நகரின் சராசரி ஆண்டு வெப்பநிலை 16.18&nbsp;°C (61.1&nbsp;°F) ஆகும். அதன் வருடாந்திர மழைவீழ்ச்சி 1,000 மில்லிமீற்றருக்கு (39 அங்குலம்) சற்று அதிகமாகும். இங்குள்ள கோடைகாலங்கள் வெப்பமாகவும் ஈரப்பதமாகவும் இருக்கும். சூலை மாதத்தின் சராசரி வெப்பநிலை 28.3&nbsp;°C (82.9&nbsp;°F) ஆகும். சூன், சூலை, ஆகஸ்ட் மற்றும் செப்டம்பர் ஆகிய மாதங்களில், தினசரி வெப்பநிலை 37&nbsp;°C (99&nbsp;°F) ஐ அடையலாம் அல்லது அதிகமாகலாம். நகரம் ஆண்டுதோறும் 1,868 மணிநேர பிரகாசமான சூரிய ஒளியைப் பெறுகிறது.
# ஏஃபெய்

## புவியியல்

### வளி மாசுபாடு

மே மற்றும் சூன் மாதங்களில் காற்றின் தரம் குறைகிறது. நகரத்திற்கு வெளியே உள்ள விவசாயிகள் அடுத்த பயிரை நடவு செய்வதற்கான தயாரிப்பில் தங்கள் வயல்களை எரிப்பதன் விளைவாக நகரத்தில் புகைமூட்டம் ஏற்படுகின்றது. அன்ஹூயைச் சுற்றியுள்ள ஏஃபெய், ஷாங்காய் மற்றும் தியான்ஜின் உள்ளிட்ட பிற முக்கிய நகரங்களிலும் அடர்த்தியான புகை மூட்டம் இதனால் ஏற்படுகின்றது.
# ஏஃபெய்

## புள்ளிவிபரங்கள்

ஏஃபெயில் வாழ்கின்ற பெரும்பான்மையான மக்கள் ஹான் சீனர்கள் ஆவார்கள். நகரத்தில் ஒப்பீட்டளவில் குறைந்த எண்ணிக்கையிலான ஹுய் சீனர்கள் வசிக்கின்றனர். அவர்களுக்காக ஒரு சில மசூதிகள் கட்டப்பட்டுள்ளன. நகரத்தில் உள்ள ஐந்து மில்லியனுக்கும் அதிகமான மக்களில் சிலர் அன்ஹூயின் பிற பகுதிகளிலிருந்து புலம் பெயர்ந்த தொழிலாளர்கள் ஆவார்கள்.
# ஏஃபெய்

## பொருளாதாரம்

2016 ஆம் ஆண்டில் மொத்த உள்நாட்டு உற்பத்தி 627.43 பில்லியன் டாலராக (சுமார் 91.12 பில்லியன் அமெரிக்க டாலர்கள்) இருந்தது.  
சீன உள்நாட்டுப் போருக்கு முன்பு, ஏஃபெயிற் முக்கிய தொழில் விவசாயமாக இருந்தது. இரண்டாம் உலகப் போருக்குப் பிறகு அன்ஹூயின் தலைநகரம் அன்கிங்கிலிருந்து ஏஃபெயிற்கு மாற்றப்பட்டது. நகரத்தின் வளர்ச்சிக்கு உதவுவதற்காக, நாட்டின் பல பகுதிகளிலிருந்து பல திறமையானவர்கள் வரவழைக்கப்பட்டனர். நவீன காலத்தில் இயந்திரங்கள், மின்னணுவியல், வேதியியல், எஃகு, வெண்சுருட்டு மற்றும் நெசவு ஆகிய தொழில்கள் நடைப்பெறுகின்றன.  
2005 கோடையில் நகராட்சி அரசாங்கம் சட்டவிரோதமாக கட்டப்பட்ட ஆயிரக்கணக்கான கட்டமைப்புகளை இடிப்பதன் மூலம் நகரத்தை அழகுபடுத்த வடிவமைக்கப்பட்ட மாற்றங்களைச் செயற்படுத்தியது. மேலும் நகரின் பல பகுதிகளில் நீண்டகாலமாக நிறுவப்பட்ட சந்தைகளை அகற்றியது. இந்த நடவடிக்கைகளால் உரிமம் பெறப்படாத, பெரும்பாலும் சுகாதாரமற்ற உணவகங்கள் அகற்றப்பட்டன. இந்த மாற்றங்களினால் நகரம் முழுவதும் ஒரே இரவில் நீண்டகாலம் பல தெருக்களில் வரிசையாகக் அமைந்திருந்த வர்த்தக நிலையங்கள் அகற்றப்பட்டன. குறைந்த ஊதியம் பெறும் தொழிலாளர்களுக்கு நூற்றுக்கணக்கானவர்களுக்கு வேலைவாய்ப்பு இல்லாமல் போனதால் இதன் தாக்கம் உள்ளூர் பொருளாதாரத்தில் உடனடியாக உணரப்பட்டது.  
ஏஃபெய் சீனாவில் வளர்ந்து வரும் முதல் 20 நகரங்களில் ஒன்றாக கருதப்படுகின்றது.  
இந்த நகரம் உலகின் மிக வேகமாக பொருளாதாரத்தில் வளர்ந்து வரும் பெருநகரமாக 2012 ஆம் ஆண்டில் திசம்பரில் தி எகனாமிஸ்ட்டால் அடையாளம் காணப்பட்டது.
# அவினாசி மணி

**அவினாசி மணி** (*Avinasi Mani*) தமிழ்த் திரைப்பட இயக்குநரும் திரைப்படப் பாடலாசிரியரும் ஆவார். இவர் பல திரைப்படங்களில் உதவி இயக்குநராகப் பணியாற்றியவர். சில படங்களை இயக்கியும் இருக்கிறார். "ஜானகி சபதம்', "ஆயிரத்தில் ஒருத்தி ', "மிட்டாய் மம்மி', "வேடனைத் தேடிய மான்' போன்ற பல படங்களை இயக்கினார். இதில் *ஜானகி சபதம்*, *ஆயிரத்தில் ஒருத்தி* ஆகிய இரு படங்களில் இவரிடம் உதவி இயக்குநராகப் பணியாற்றியவர்களில் ஒருவர்தான் இன்றைய "இயக்குநர் இமயம்' பாரதிராஜா.
# அவினாசி மணி

### தொடக்கம்

அடிமைப் பெண் படத்தில் அவினாசி மணி எழுதிய
*காலத்தை வென்றவன் நீ* என்ற பாடல் காலத்தை வென்று நிற்கும் பாடல்களில் ஒன்று.
# அவினாசி மணி

## இயக்கிய திரைப்படங்களில் சில

1. ஜானகி சபதம்
1. ஆயிரத்தில் ஒருத்தி
1. மிட்டாய் மம்மி
1. வேடனைத் தேடிய மான்
# அவினாசி மணி

## இயக்கிய திரைப்படங்களில் சில

### பாடலாசிரியர் பணி

1. அடிமைப்பெண்
1. நேற்று இன்று நாளை
1. ரிக்ஷாக்காரன்
1. கன்னிப் பெண்
1. காக்கிசட்டை
# அவினாசி மணி

## இயக்கிய திரைப்படங்களில் சில

### இயற்றிய பாடல்களில் சில

1. அடிமைப்பெண்-காலத்தை வென்றவன் நீ
1. பக்திப்பாடல்-கற்பூர நாயகியே கனகவல்லி
1. நேற்று இன்று நாளை - அங்கே வருவது யாரோ
1. ரிக்ஷாக்காரன் - கொல்லிமலைக் காட்டுக்குள்ளே
1. கன்னிப்பெண் - ஒளிபிறந்த போது மண்ணில்
1. காக்கிசட்டை - பூப்போட்ட தாவணி போதையில்
# செருமாபென்சீன்

**செருமாபென்சீன்** *(Germabenzene)* என்பது C<sub>5</sub>H<sub>6</sub>Ge என்ற மூலக்கூற்று வாய்ப்பாடு கொண்ட வேதிச்சேர்மம் ஆகும். பென்சீன் வளைய கட்டமைப்பில் உள்ள ஓர் ஐதரசன் அணுவுக்குப் பதிலாக ஒரு செருமேனியம் அணு இடம்பெற்றிருக்கும் வகைச் சேர்மங்களின் பிரதிநிதியாகவும் முதலாவது சேர்மமாகவும் செருமாபென்சீன் உள்ளது. இச்சேர்மம் கருத்தியலாக ஆய்வும் செய்யப்படுகிறது மற்றும் 2,4,6- டிரிசு[பிசு(டிரைமெத்தில்சிலில்)பீனைல் குழுவாக மொத்தமாகவும் தயாரிக்கப்படுகிறது . 2-செருமாநாப்தலீன் போன்ற நிலைப்புத்தன்மை கொண்ட நாப்தலீன் வழிப்பெறுதிகளாகவும் இச்சேர்மம் ஆய்வகங்களில் காணப்படுகிறது . செருமானியத்திற்கும் கார்பன் அணுவுக்கும் இடையிலான பிணைப்பை சாத்தியமுள்ள வினைப்பொருட்களிடமிருந்து 2,4,6- டிரிசு[பிசு(டிரைமெத்தில்சிலில்)பீனைல் குழு பாதுகாக்கிறது. கார்பன் குழு பிரதிநிதிகளான சிலாபென்சீன், சிடானாபென்சீன் போல செருமாபென்சீனும் ஒரு அரோமாட்டிக் சேர்மமாகும்.  
:
# எபினேசர் கோப் மார்லி

**எபினேசர் கோப் மார்லி** (**Ebenezer Cobb Morley)** (பிறப்பு 16 ஆகத்து 1831 - இறப்பு 20 நவம்பர் 1924) ஒரு ஆங்கிலேய விளையாட்டு வீரர் மற்றும் நவீன காற்பந்து விளையாட்டு மற்றும் காற்பந்துச் சங்கம் ஆகியவற்றை உருவாக்கியத் தந்தை என்றும் அறியப்படுகிறார்.  
மார்லி, இங்கிலாந்தில் உள்ள 10,கார்டன் சுகயர், பிரின்சஸ் தெரு, ஹல் என்ற இடத்தில் பிறந்தார். இங்கு தனது 22 வது வயது வரை வாழ்ந்து வந்தார். பிறகு இவர் 1858 ஆம் ஆண்டில் பார்ன்ஸ் நகரத்திற்கு குடிபெயர்ந்தார். இங்கு பார்ன்ஸ் சங்கம் மற்றும் காற்பந்துச் சங்கம் ஆகியவற்றை 1862 ஆம் ஆண்டில் உருவாக்கினார். 1863 ஆம் ஆண்டு மோர்ட்லேக்கை சார்ந்த சங்கத்தின் தலைவராக பெல் லைஃப் நாளிதழில் காற்பந்து விளையாட்டிற்கு என ஒரு நிர்வாக அமைப்பு வேண்டும் என்று முன்மொழிகிறார். இதுவே (Freemasons' Tavern ) தச்சர்களின் சத்திரத்தில் நடைபெற்ற முதல் காற்பந்து சங்கக் கூட்டத்திற்கு அடிப்படையாக அமைந்தது.  
இவர் காற்பந்துச் சங்கத்தின் (FA) முதல் செயலாளராகவும் (1863-1866) மற்றும் அதன் இரண்டாவது தலைவராகவும் (1867-1874) இருந்தார் மற்றும் பார்ன்ஸ் நகரில் அவரது வீட்டில் காற்பந்து விளையாட்டின் முதல் விதிகளை உருவாக்கினார்.
# காசி காலபைரவர் கோயில்

**காசி காலபைரவர் கோயில்** (**Kaal Bhairav Mandir** என்பது வாரனாசியில் உள்ள பழமையான சிவன் கோயில்களில் ஒன்றாகும். பரநாத், விஸ்வேஸ்வரகனியில் (வாரணாசி) அமைந்துள்ள இந்த கோவில் இந்து சமயத்தின் வரலாற்று மற்றும் கலாச்சார முக்கியத்துவம் வாய்ந்ததாக இடமாக; குறிப்பாக உள்ளூர் மக்களால் கருதப்படுகிறது. இக்கோயிலானது சிவபெருமானின் கடுமையான வடிவங்களில் ஒன்றாக, மண்டை ஓடுகளை மாலையாக அணிந்து காணப்படுகிறார். "கால்" என்ற சொல்லானது "இறப்பு" மற்றும் "விதி" ஆகிய இரண்டு பொருள்களைக் கொண்டதாகும். "கால பைரவரவரைக்" கண்டு மரணம்கூட அஞ்சுவதாக நம்பப்படுகிறது.  
காலபைரவரின் வாகனமாக நாய் உள்ளது. கோவிலின் உட்புறம் உள்ள சன்னதியில வெள்ளி முகம் கொண்ட கால பைரவரின் சிலை உள்ளது. காலவபைரவர் விரிந்த கண்களுடனும், பெரிய மீசையுடனும், முழங்காலளவு நீண்ட கைகளுடனும் காட்சியளிக்கிறார். அவருக்கு அருகில் அவரது வாகனமான நாய் உள்ளது. கோயிலின் பின்பகுதியில், சேத்ரபால பைரவர் சிலை உள்ளது.
# காசி காலபைரவர் கோயில்

## வரலாறு

இந்த கால பைரவரின் கோயிலைக் கட்டிய காலம் சரியாக தெரியவில்லை ஆனால் பொ.ஊ. 17 ஆம் நூற்றாண்டின் நடுப்பகுதியில் கட்டப்பட்டிருக்கலாம் என கருதப்படுகிறது.
# காசி காலபைரவர் கோயில்

## சமய முக்கியத்துவம்

காலபைரவர் காசி<nowiki/>யின் காவலராக அதாவது காவல்தெய்வமாக கருதப்படுகிறார். காசியில் வாழவேண்டுமானால் இவரது அனுமதியை பெறவேண்டியது அவசியமாக கருதப்படுகிறது.
# கிளார் ஊராட்சி

**கிளார்** (Kilar), தமிழ்நாட்டின், காஞ்சிபுரம் மாவட்டத்தில் உள்ள காஞ்சிபுரம் வட்டத்துக்கு உட்பட்ட ஓர் கிராமமாகும். இக்கிராமம் காஞ்சிபுரம் மக்களவைத் தொகுதிக்கும், காஞ்சிபுரம் சட்டமன்றத் தொகுதிக்கும் உட்பட்டதாகும்.
# கிளார் ஊராட்சி

## மக்கட் தொகை

2011 ஆண்டு மக்கள்தொகை கணக்கெடுப்பின் படி, கிளார் கிராமத்தின் மொத்த மக்கள்தொகை 1472 மற்றும் 349 வீடுகள் உள்ளன. இதில் 740 ஆண்கள் மற்றும் 732 பெண்கள் ஆகும்.
# கிளார் ஊராட்சி

## இறுப்பிடம்

இக்கிராமம் காஞ்சிபுரம் மாவட்ட தலைமையிடமிருந்து 18 கி.மீ தூரத்தில் உள்ளது. கிளாாில் மொத்த பகுதி 186.65 ஹெக்டேர், வேளாண்மைப் பகுதி 10.73 ஹெக்டேர் மற்றும் மொத்த பாசன பரப்பளவு 186.65 ஹெக்டேர் ஆகும்.
# சோடியம் டெட்ராகுளோரோ அலுமினேட்டு

**சோடியம் டெட்ராகுளோரோ அலுமினேட்டு** *(Sodium tetrachloroaluminate)* என்பது NaAlCl<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மத்தை சோடியம் நாற்குளோரோ அலுமினேட்டு என்றும் இலத்தின் மொழியில் சேடியத்தை நேட்ரியம் என்ற பெயரால் அழைப்பதால் இதை நேட்ரியம் குளோரோ அலுமினேட்டு என்ற பெயர்களாலும் அழைக்கலாம். 20 ஆம் நூற்றாண்டில் இச்சேர்மம் கண்டறியப்பட்டது.
சோடியம் குளோரைடுடன் அலுமினியம் டிரைகுளோரைடைச் சேர்த்து வினைபுரியச் செய்து சோடியம் டெட்ராகுளோரோ அலுமினேட்டை தயாரிக்கிறார்கள்.
# சோடியம் டெட்ராகுளோரோ அலுமினேட்டு

## பயன்

உருகிய நிலையில் உள்ள சோடியம் டெட்ராகுளோரோ அலுமினேட்டை ஒரு மின்பகுளியாக சோடியம்-நிக்கல் குளோரைடு மின்கலங்களில் பயன்படுத்துகிறார்கள்.
# சோடியம் சிங்கேட்டு

**சோடியம் சிங்கேட்டு** *(Sodium zincate)* என்பது Na<sub>2</sub>ZnO<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.  
எதிர்மின் அயனி துத்தநாக ஆக்சைடுகள் அல்லது ஐதராக்சைடுகள் நிபந்தனைகளுக்கு உட்பட்டு பொதுவாக சோடியம் சிங்கேட்டுகள் என அறியப்படுகின்றன. இவற்றின் பயன்பாடுகளை முன்னிறுத்தி நோக்கும்போது சரியான மூலக்கூற்று வாய்ப்பாடு என்பது அவ்வளவு முக்கியத்துவம் பெறுவதில்லை. அதே போலவே நீரிய சிங்கேட்டு கரைசல்களும் கலவைகளைக் கொண்டிருக்கின்றன .
# சோடியம் சிங்கேட்டு

## ஐதராக்சி சிங்கேட்டுகள்

துத்தநாகம், துத்தநாக ஐதராக்சைடு அல்லது துத்தநாக ஆக்சைடை சோடியம் ஐதராக்சைடின் நீரிய கரைசலுடன் சேர்த்து சோடியம் சிங்கேட்டு கரைசல் தயாரிக்கப்படுகிறது . சிக்கலான இச்செயல் முறைக்குரிய எளிய சமன்பாடு கீழே கொடுக்கப்பட்டுள்ளது.  
:ZnO + H<sub>2</sub>O + 2 NaOH → Na<sub>2</sub>Zn(OH)<sub>4</sub>
:Zn + 2 H<sub>2</sub>O + 2 NaOH → Na<sub>2</sub>Zn(OH)<sub>4</sub> + H<sub>2</sub>  
இத்தகைய கரைசல்களிலிருந்து Zn(OH)42−, Zn2(OH)62−, மற்றும் Zn(OH)64−.போன்ற எதிர்மின் அயனி உப்புகளை நாம் படிகமாக்க இயலும்.
Na2Zn(OH)4 சேர்மத்தில் நான்முக சிங்கேட்டு அயனியும் எண்முக சோடியம் நேர்மின் அயனியும் இடம் பெற்றுள்ளன
Sr2Zn(OH)6 உப்பில் துத்தநாகம் எண்முக ஒருங்கினைப்புக் கோளத்தில் தோற்றமளிக்கிறது.
# சோடியம் சிங்கேட்டு

## ஆக்சோசிங்கேட்டுகள்

Na<sub>2</sub>ZnO<sub>2</sub>, Na<sub>2</sub>Zn<sub>2</sub>O<sub>3</sub>, Na<sub>10</sub>Zn<sub>4</sub>O<sub>9</sub>. போன்ற தொடர்புடைய ஆக்சைடுகளும் அறியப்படுகின்றன.
# பேசர்

***பேசர்*** (*Passer*) என்பது சிட்டுகளின் பேரினம் ஆகும். இவை **உண்மையான சிட்டுகள்** என்றும் அழைக்கப்படுகின்றன. இந்தப் பேரினத்தில் சிட்டுக்குருவி மற்றும் ஐரோவாசிய மரச் சிட்டு ஆகியவை உள்ளன. இவை இரண்டுமே உலகில் காணப்படும் மிகவும் பொதுவான பறவைகளுள் சில ஆகும். இவை விதைகளைச் சாப்பிடுவதற்கென தடிமனான அலகுகள் கொண்ட சிறிய பறவைகள் ஆகும். பெரும்பாலும் சாம்பல் அல்லது பழுப்பு நிறத்தில் இருக்கும். தொல்லுலகத்தைப் பூர்வீகமாகக் கொண்டவை. இப்பேரினத்தில் உள்ள சில இனங்கள் உலகம் முழுவதும் அறிமுகப்படுத்தப்பட்டுள்ளன.
# பேசர்

## வகைப்பாட்டியல்

இப்பேரினம் பிரெஞ்சு விலங்கியலாளரான மாதுரின் ஜாக்குவசு பிரிசனால் 1760 ஆம் ஆண்டு அறிமுகப்படுத்தப்பட்டது. இப்பேரினத்தின் மாதிரி இனமாக சிட்டுக்குருவி (*Passer domesticus*) இறுதியாக வகைப்படுத்தப்பட்டது. *பேசர்* என்ற இலத்தீன் சொல்லுக்கு சிட்டு என்று பெயர்.  
உண்மையான சிட்டுகள் என்று அழைக்கப்படும் பேசர் பேரினத்திற்கும், இதை உள்ளடக்கிய குடும்பமான தொல்லுலகச் சிட்டுகள் என அழைக்கப்படும் பேசரிடே குடும்பத்தில் உள்ள மற்ற பேரினங்கள் மற்றும் இக்குடும்பத்தில் உள்ள மற்ற உறுப்பினர்கள் ஆகியவற்றுக்கு இடைப்பட்ட பரிணாம உறவுகளை, பறவை மரபியலை ஆய்வு செய்யும் அர்னைசு-வில்லேனா மற்றும் பிறர் ஆய்வு செய்தனர். 2001ஆம் ஆண்டு பதிப்பிக்கப்பட்ட அந்த ஆய்வின்படி இப்பேரினமானது ஆப்பிரிக்காவில் தோன்றியது. ஆப்பிரிக்காவின் கேப்சிட்டு இப்பேரினத்தின் அடிப்படையான இனம் என தெரிவிக்கப்பட்டது. சிட்டுக்குருவி மற்றும் பிற பாலியார்க்டிக் கருப்பு-பிப் சிட்டுகள் போன்றவை தெற்கு மற்றும் மேற்கு ஆப்பிரிக்காவிலிருந்து தோன்றியிருக்கலாம் என கருதப்படுகிறது.
# பேசர்

## விளக்கம்

இப்பேரினத்தில் உள்ள சிட்டுகள் குண்டாக, சிறிய உருவத்துடன் இருக்கும் பழுப்பு அல்லது சாம்பல் வண்ண பறவைகள் ஆகும். இவை பெரும்பாலும் கருப்பு, மஞ்சள் அல்லது வெள்ளை வண்ண அடையாளங்களுடன் காணப்படும். இவை பொதுவாக 10 முதல் 20 சென்டிமீட்டர் நீளம் இருக்கும். 11.4 சென்டிமீட்டர் நீளம் மற்றும் 13.4 கிராம் எடையுடைய கஷ்கொட்டைச் சிட்டு முதல் 18 சென்டிமீட்டர் நீளம் மற்றும் 42 கிராம் எடையுள்ள கிளியலகுச் சிட்டு வரை இவை பல்வேறுபட்ட அளவுகளில் காணப்படுகின்றன. இவை வலிமையான, கட்டையான, குட்டையான, கூம்பு வடிவ அலகுகளைக் கொண்டுள்ளன. இவை வளைந்த மேல் அலகையும் மற்றும் நாயமற்ற நுனிகளையும் கொண்டுள்ளன. பேரினத்தில் உள்ள அனைத்து சிட்டுக்களும் சிட்டுக்குருவியின் அழைப்பைப் போன்று அழைப்பை ஏற்படுத்தக்கூடியவை. மேலும் சிட்டுக்குருவி தவிர, சில சிட்டுகள் விரிவான பாடல்களை போன்ற ஒலியை எழுப்பக் கூடியவையாக உள்ளன.
# பேசர்

## பரவல்

இப்பேரினத்தின் பெரும்பாலான உறுப்பினர்கள் ஆப்பிரிக்கா மற்றும் தெற்கு ஐரோவாசியாவின் வெப்பமான காலநிலை கொண்ட திறந்தவெளி பகுதிகளில் இயற்கையாகவே காணப்படுகின்றன. பரிணாமவியல் ஆய்வுகளின்படி இந்தப் பேரினமானது ஆப்பிரிக்காவில் உருவாகியது. சிட்டுக்குருவியானது அதன் இயற்கை வாழ்விடங்களை தாண்டி, இயற்கையாக பரவிய இடங்கள் தவிர, அமெரிக்காக்கள், சகாரா கீழமை ஆபிரிக்கா, மற்றும் ஆத்திரேலியா உள்ளிட்ட உலகின் பல்வேறு பகுதிகளுக்கு அறிமுகப்படுத்தப்பட்டுள்ளது. இப்பேரினத்தின் மற்றொரு உயிரினமான ஐரோவாசிய மரச் சிட்டானது மனிதர்களால் சிறிய அளவில் புதிய இடங்களுக்கு அறிமுகப்படுத்தப்பட்டுள்ளது. இச்சிட்டுகள் ஆத்திரேலியா, ஐக்கிய அமெரிக்காவின் மிசூரி மற்றும் இலினொய் ஆகிய இடங்களிலும் தற்போது காணப்படுகின்றன. இப்பேரினத்தின் பெரும்பாலான சிட்டுகள் கூடி வாழும் தன்மை கொண்டவை. கணிசமான அளவிற்கு மந்தைகளை உருவாக்கக் கூடியவை.
# பா. வீரமணி

**பா. வீரமணி** (7 மே, 1946) என்பவர் தமிழ்ப் புலவர், எழுத்தாளர் மற்றும் நூலாசிரியர் ஆவார். சிந்தனையாளர் சிங்காரவேலரின் கருத்துக்களையும் தொண்டுகளையும் தம் நூல்களின் வழியாகப் பரப்பி வருபவர். சிங்காரவேலரின் சிந்தனைக் களஞ்சியம் என்ற பெரிய நூலை 3 தொகுதிகளாக வெளியிடுவதில் முக்கியப் பங்கு ஆற்றியவர் . திருக்குறள், திருவள்ளுவர், இலக்கியம் சார்ந்த நூல்களையும் எழுதியுள்ளார்.
சென்னைப் பல்கலைக்கழகத்தில் அறக்கட்டளைச் சொற்பொழிவுகள் நிகழ்த்தியுள்ளார். 2017 சனவரி 15 ஆம் நாளில் தமிழ்நாட்டரசு இவருக்குத் திருவள்ளுவர் விருது வழங்கிக் கவுரவித்தது.
# பா. வீரமணி

## எழுதிய நூல்கள்

குறள்வழிச் சிந்தனைகள்,1996  
பட்டுக்கோட்டையார் பாட்டுத்திறம், 1997  
வள்ளுவரும் இயங்கியல் தத்துவ ஞானக் கூறுகளும் 1999  
இலக்கியச் சிந்தனைகள் 2000  
வள்ளுவரும் வரைவின் மகளிரும் ஒரு வரலாற்றுப் பார்வை, 2000  
வள்ளுவர் கண்ட சமுதாயநீதி, 2001  
குலோத்துங்கன் கவிதைகள் ஒரு கண்ணோட்டம், 2004  
வள்ளுவரும் சமயமும், 2006  
நானறிந்த பெருமக்கள், 2007  
முப்பெரும் செம்மல்கள், 2009  
சிங்காரவேலரின் சிந்தனையும் தொண்டும், 2009  
வள்ளுவரின் உலகப்பார்வை, 2009  
காமத்துப்பாலும் பெண்ணியமும்,2009  
சிங்காரவேலரின் சிந்தனைகள் 2011  
சிங்காரவேலரின் தத்துவப்பார்வை, 2012  
சிங்காரவேலர் என்ற மாமனிதர், 2013  
சிங்காரவேலரின் மொழிக்கொள்கை, 2013  
விஞ்ஞானிகளைப் போற்றிய வீரர்,2013  
சிங்காரவேலரும் இசுலாமியரும்,2013  
சிங்காரவேலரின் பன்முகப்பார்வை 2014  
மனமென ஒன்றுண்டா? 2014  
வள்ளுவர் விழைந்த சமத்துவம், 2015  
சிங்காரவேலரும் பிற சிந்தனையாளர்களும், 2016  
கொள்கை வழிகாட்டி, 2017  
சிங்காரவேலர், 2017 (சாகித்திய அகாதமி வெளியீடு )  
பா.வீரமணி நூல்கள்
# கடோசெட்டிக் அமிலம்

**கடோசெட்டிக் அமிலம்** (*Gadoxetic acid*) என்பது C<sub>23</sub>H<sub>30</sub>GdN<sub>3</sub>O<sub>11</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். மருத்துவப் படிமவியலில் பயன்படுத்தப்படும் கடோலினியம் அடிப்படை காந்த அதிர்வு அலை வரைவில் வேறுபடுத்தும் முகவராகப் பயன்படுகிறது. இவ்வமிலத்தின் உப்பான கடோசெட்டேட்டு டைசோடியம் ஐரோப்பாவில் பிரைமோவிசுட்டு என்ற பெயரிலும் அமெரிக்காவில் இயோவிசுட் என்ற பெயரிலும் பேயர் சுகாதார மருந்துகள் என்ற நிறுவனம் சந்தைப்படுத்தப்படுகிறது .
# நையோபியம்(IV) புளோரைடு

**நையோபியம்(IV) புளோரைடு** *(Niobium(IV) fluoride)* என்பது NbF<sub>4</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். கருப்பு நிறத்தில் ஆவியாகாத திண்மமாக இது காணப்படுகிறது. ஆவியை வலிமையாக ஈர்க்கும் இது ஈரக்காற்றில் NbO2F ஆக மாறுகிறது. தண்ணீருடன் வினைபுரிந்து பழுப்பு நிறக் கரைசலாகவும் வீழ்படிவாகவும் மாறுகிறது. இதனுடைய பகுதிப்பொருட்கள் அறியப்படவில்லை. வெற்றிடத்தில் 275 °செல்சியசு மற்றும் 375°செல்சியசு வெப்பநிலைக்கு சூடு படுத்தும்போது மட்டும் நிலைப்புத்தன்மையுடன் காணப்படுகிறது. எனினும் 350°செல்சியசு வெப்பநிலையில் விகிதச்சமமாதலின்றி நையோபியம்(V) புளோரைடாகவும், நையோபியம்(III) புளோரைடாகவும் பிரிகையடைகிறது:  
<math>\mathrm{\ 2 NbF_4 \rightarrow NbF_5 + NbF_3}</math>(at 350 °C).
# நையோபியம்(IV) புளோரைடு

## கட்டமைப்பு

நையோபியம்(IV) புளோரைடு வெள்ளீயம்(IV) புளோரைடின் கட்டமைப்பை ஒத்ததாக அமைந்துள்ள ஒரு படிக அமைப்பை ஏற்றுள்ளது. இவ்வமைப்பில் ஒவ்வொரு நையோபிய அணுவும் ஆறு புளோரின் அணுக்களால் சூழப்பட்டு எண்முக முக்கோணத்தை உருவாக்குகின்றன. ஒற்றை நையோபிய அணுக்கருவைச் சுற்றியுள்ள ஆறு புளோரின் அணுக்களில், நான்கு புளோரின்கள் அடுத்துள்ள எண்முக முக்கோணத்துடன் பாலம் அமைக்கின்றன. இது அடுக்குகளாக இணைக்கப்பட்ட எண்முகமுக்கோண கட்டமைப்பிற்கு வழிவகுக்கிறது.
# குய்யாங்

**குய்யாங்** (*Guiyang*) தென்மேற்கு சீனாவிலுள்ள குயிசூ மாகாணத்தின் தலைநகரம் ஆகும். மாகாணத்தின் மையத்தில், யுன்னான்-குயிசூ பீடபூமியில் கிழக்கில், நான்மிங் ஆற்றங்கரையில் கடல்மட்டத்திலிருந்து 1,100 மீட்டர் (3,600 அடி) உயரத்தில் அமைந்துள்ளது. இதன் பரப்பளவு 8,034 ச. கி.மீ (3,102 சது மை). 2010 கணக்கெடுப்பின்படி மக்கள்தொகை 4,324,561; இதில் 7 நகரிய பகுதிகளில் 3,037,159 பேர் வாழ்கின்றனர்.
# குய்யாங்

## வானிலை

குய்யாங் வானிலை ஈரமானது மற்றும் வெப்பநிலை எதிர்பார்க்கப்படுகிறது. ஜனவரி மாத சராசரி வெப்பநிலை 5.1 சதவிகிதம் மற்றும் ஜூலையின் சராசரி வெப்பநிலை 23.9 சென்டிகிரேட் ஆகும். மேகங்கள் பெரும்பாலானவை இங்குதான் இருக்கின்றன, சீனாவில் குறைந்த அளவிலான சன்னி நகரங்களில் ஒன்றாகும். மழைப்பொழிவு ஆண்டு முழுவதும் குய்யாங்கில் ஏற்படுகிறது மற்றும் குளிர்காலத்தில் அவ்வப்போது ஒளி பனி உள்ளது.
குய்யாங்கில் உயர்ந்த அமைவிடத்தாலும் கடக ரேகைக்கு வடக்கே இருப்பதாலும் நான்கு பருவ, பருவப் பெயர்ச்சிக் காற்று-சார்ந்த ஈரமான வெப்பமண்டலம் அணவிய காலநிலை நிலவுகிறது (கோப்பென்: *Cwa*). இங்கு குளிர்மையான குளிர்காலமும் மிதமான வேனிற் காலமும் நிலவுகிறது. ஆண்டில் பெரும்பான்மையான மழை மே முதல் சூலை வரை பொழிகிறது. சனவரியில் உம் சூலையில் to உம் சராசரி வெப்பநிலையாக உள்ளது; ஆண்டு சராசரி ஆகும். குளிர்காலத்தில் எப்போதாவது பனிப்பொழிவு ஏற்படுகிறது. ஆண்டு முழுவதும் மாதத்தின் சராசரி சாரீரப்பதன் 75% க்கு மேலுள்ளது.
இதன் மிதமான காலநிலை, காற்றுத் தரம் போன்றவற்றால் "சீனாவின் முதல் 10 கோடை தலைநகரங்களில்" இரண்டாமிடத்தில் உள்ளது.
# குய்யாங்

## பிற விவரங்கள்

குயிசூ பல்கலைக்கழகம் குய்யாங் நகரில் அமைந்துள்ளது. நகரின் நடுவில், ஒரு முள்ளான-நிலப்பரப்பு உள்ளது, அதன் வடிவம் சீன ஓவியங்களில் 'பத்து' (十) எண்ணிக்கை ஒத்திருக்கிறது. இந்த பகுதி 'பெரிய பத்து முள்' (大 十字, டா ஷிஐ) என்று அழைக்கப்படுகிறது.
# 2018 ஆசிய விளையாட்டுப் போட்டிகள்

**2018 ஆசிய விளையாட்டுப் போட்டிகள்** அதிகாரப்பூர்வமாக **XVIII (18) வது ஆசிய விளையாட்டு** என்று அழைக்கப்படுகிறது. 2018 ஆம் ஆண்டிற்கான போட்டிகள் இந்தோனேசியா நாட்டில் உள்ள ஜகார்த்தா மற்றும் பலெம்பாங் நகரங்களில் நடைபெற்றதால், இந்தப் போட்டி ஜகார்த்தா பலெம்பாங் 2018 போட்டி என்றும் அழைக்கப்பட்டது. இந்த பான் ஆசியன் பல்துறை விளையாட்டு போட்டிகள் ஜகார்த்தா மற்றும் பலெம்பாங் நகரங்களில் 18 ஆகத்து 2018 இல் தொடங்கி 2 செப்டம்பர் 2018 அன்று முடிவடைந்தது.  
ஆசிய விளையாட்டுப் போட்டிகளின் வரலாற்றில் முதல் முறையாக இரு நகரங்களில் ஒரே நேரத்தில் போட்டிகள் நடைபெறுகிறது. நீண்ட இடைவெளிக்குப் பிறகு அதாவது 1962 ஆண்டிற்குப் பிறகு இந்தப் போட்டிகள் இந்தோனேசியாவின் தலைநகரமான ஜகார்த்தா மற்றும் தெற்கு சுமாத்திரா பிராந்தியத்தின் தலைநகரமான பலெம்பாங் ஆகிய இரண்டு நகரங்களில் போட்டிகள் நடைபெறுகிறது. இதோடு மேற்கு ஜாவா மற்றும் பண்டன் பிராந்தியங்களின் தலைநகரமான பண்டுங் நகரத்திலும் சிலப் போட்டிகள் நடைபெறுகிறது. இந்த விளையாட்டின் ஆரம்ப விழா மற்றும் முடிவு விழா அனைத்தும் ஜகார்த்தாவில் உள்ள கெலோரா பங் கர்னோ விளையாட்டு அரங்கத்தில் நடைபெறுகிறது.